Bendt Bendtsen (KF), 1998-11-19:
Fra konservativ side har vi i dette forslag fokuseret på en tidlig indsats i kampen mod ungdomskriminaliteten, ikke fordi der ikke er gjort noget, men fordi det kan gøres bedre.
om kriminaliteten og lignende.
Fru Margot Torp snakker jo om, at den er faldende.
Og så er det et spørgsmål om, hvor højt ambitionsniveauet egentlig er.
Vi har jo også etniske grupper, hvor den begåede kriminalitet inden for de grupper er alvorlig.
Jeg skal ikke gentage alle de tiltag, som er sat i værk gennem voldspakken, og de tiltag, vi har gjort igennem de seneste år her i huset.
Vi har hver gang fra konservativ side bifaldet de indsatser.
Når det ligger os meget på sinde at fremkomme med dette forslag sammen med Venstre, er det, fordi vi mener, at vi skal fortsætte dette arbejde, og fordi vi mener, at der faktisk er nogle kommuner, der indimellem gør det for ringe.
Nu tænker jeg på forældrekontakten.
Vi bruger store ressourcer i kriminalforsorgen, hvilket ikke mindst den sidste uges debat har vist at vi også skal gøre.
Vi mener, at den bedste indsats er at få unge på rette spor på et tidligt tidspunkt, og det er baggrunden for hele dette forslag.
Vi ønsker stadig væk at fortsætte med at få det præventive arbejde styrket, og så bør det få konsekvenser, når de unge går over stregen.
Det er nok her, at vandene skiller en lille smule imellem venstre side i salen og så os andre. Når vi har taget afstand fra at sænke den kriminelle lavalder, er det, fordi vi mener, at det rent retsetisk vil være forkert at behandle børn i kriminalforsorgens regi.
Børns adfærdsproblemer løses ikke i kriminalforsorgens regi.
De løses, hvor de hører hjemme, i det sociale system.
Men derfor kan vi godt tale om ansvar for egne handlinger.
Det er egentlig ret banalt, at unge mennesker skal lære at stå til regnskab for egne handlinger. Vi har nu gennemført ungdomskontrakter for unge 15-17-årige.
Det bør udvides til unge under 15 år, og det får vi en del kritik for af justitsministeren.
Men det er jo netop på den måde, et ungt menneske under den kriminelle lavalder mærker, at dets handlinger har konsekvenser, og det kan jo så indgå i en eller anden form for handlingsplan, som man laver i det sociale system.
Vi er også klar til at indføre forsøg med weekendfængsel.
Hvorfor give et ungt menneske tiltalefald eller betingede domme for brugstyverier eller indbrudstyverier?
Her mener vi faktisk, at der mangler ansvar for egne handlinger.
Her kunne et par weekender fra fredag aften til mandag morgen være et signal om, at samfundet ikke tolererer sådan en opførsel.
I de kommende forhandlinger lægger vi også op til en skærpelse på tvangsfjernelsesområdet, ikke fordi vi synes, det er sjovt, men fordi vi mener, at det er nødvendigt.
Mange gange er kommunerne jo begrænset af, at der ikke er flere pladser.
Det er jeg nødt til at sige.
Vi mener altså, at vi gør de unge en bjørnetjeneste ved at gribe ind så sent, som det sker i dag.
Når vi mener, at der bør være konsekvenser for børn under den kriminelle lavalder, så er det jo ikke, fordi vi vil rende og slå dem oven i hovedet med noget, men så er det, fordi vi mener, at der bør gøres en tidligere indsats.
Det er rigtigt, at der er nogle midler, men spørgsmålet er, om vi skulle tage og diskutere kommunens helt eksakte forpligtelser på det her område.
Det mener jeg kunne være relevant at diskutere.
Jeg kan da sige, at i den kommune, som jeg kommer fra, har vi simpelt hen forlangt, at der sker en øjeblikkelig kontakt til forældrene fra socialforvaltningens side.
Det er jo nogle af de muligheder, vi har.
Jeg ved godt, at de effekter er noget af det, som vi har haft debatteret omkring voldspakken.
Det er jo netop de her ting, vi har arbejdet med omkring voldspakken.
kommunerne har at operere ud fra
Jeg er godt klar over, at kommunerne har en masse muligheder, men om de bliver udnyttet, sætter jeg spørgsmålstegn ved.